M.O.B

M.O.B (disingkat dari Members of Blood) merupakan sebuah kumpulan hip hop Malaysia. Ahli klasik kumpulan ini terdiri daripada Syed Hussein (Saint), Shaheizy Sam (Sam) dan Shear Khan (Shear). Mereka ialah antara yang tergolong dalam kumpulan hip hop yang sering mengadakan persembahan untuk gig underground, namun tidak berpeluang merakamkan album.

Sejarah
M.O.B ditubuhkan pada 1999 oleh Syed Hussein (Saint), Shaheizy Sam (Sam) dan Shear Khan (Shear). Aminudin Zahil (Zack), Amirul Asuad (SWAT) dan Darawee (Dara) juga pernah menganggotai kumpulan ini dalam tempoh jangka masa pendek.

Perancangan awal M.O.B untuk bernaung dibawah A to Z Productions tidak kesampaian. Mereka mendapat peluang untuk bekerjasama bersama Syafinaz Selamat menerusi lagu "Rinduku Rindumu" nyanyian asal Broery Marantika. Lagu itu berjaya menduduki carta radio pada tahun 2001 sekaligus memperkenalkan M.O.B sebagai salah sebuah kumpulan hip hop yang sedang mencipta nama.

Pada tahun 2002, M.O.B bersama-sama dengan ramai artis hip hop termasuk Too Phat, Phlowtron, Muchachaz dan Teh Tarik Crew membentuk satu kesatuan yang dikenali sebagai Phat Family dan menerbitkan album kompilasi senama dengan mempertaruhkan lagu "Phat Family Anthem" sebagai single utama. Sebuah muzik video juga diterbitkan bagi mempromosikan single ini. M.O.B menyumbangkan dua lagu dalam kompilasi itu, iaitu "Don't Cha Worry" dan "Foo".

Pun begitu sinar M.O.B tidak cerah seperti yang diharapkan. Setelah berpeluang merakamkan projek-projek kerjasama bersama kumpulan-kumpulan hip hop yang lain, M.O.B tidak berpeluang merakam album studio sendiri. Mereka mengambil keputusan untuk membawa haluan. Sein dan Sam kemudian mencipta nama dalam bidang lakonan.

Ahli kumpulan

Ahli utama
 Syed Hussein (Sein)
 Shaheizy Sam (Sam)
 Shear Khan (Shear)

Ahli lain
 Aminudin Zahil (Zack)
 Amirul Asuad (SWAT)
 Darawee (Dara)

Diskografi

Album kompilasi

Single

Rujukan

Pautan luar 
 M.O.B di Discogs

Kumpulan hip hop Malaysia
Kumpulan muzik ditubuhkan pada tahun 1999
Kumpulan muzik dibubarkan pada tahun 2004